
PËR AKREDITIMIN INSTITUCIONAL DHE TË PROGRAMIT TË STUDIMIT TË CIKLIT TË PARË “BACHELOR” NË  “SHKENCA POLITIKE”, TË INSTITUCIONIT PRIVAT TË ARSIMIT TË LARTË “SHKOLLA E LARTË “ILLYRIA””

Në mbështetje të nenit 102 të Kushtetutës së Republikës së Shqipërisë dhe të nenit 62 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Akreditimin institucional të Fakultetit të Shkencave Politike të institucionit privat të arsimit të lartë “Shkolla e lartë “Illyria”” në përputhje me vendimin nr.242, datë 16.9.2011 të Këshillit të Akreditimit të Arsimit të Lartë, bashkëlidhur këtij urdhri.
2. Akreditimin e programit të studimit të ciklit të parë, në përfundim të të cilit lëshohet diplomë “Bachelor” në: “Shkenca politike”, në përputhje me vendimin nr.242, datë 16.9.2011 të Këshillit të Akreditimit të Arsimit të Lartë, bashkëlidhur këtij urdhri.
3. Institucioni privat i arsimit të lartë “Shkolla e lartë “Illyria”” të plotësojë rekomandimet e parashikuara në vendimin e Këshillit të Akreditimit të Arsimit të Lartë nr.242, datë 16.9.2011.
4. Institucioni privat i arsimit të lartë “Shkolla e lartë “Illyria””, do t’i nënshtrohet vlerësimit dhe akreditimit periodik institucional dhe të programit të studimit të përcaktuar në pikën 2 të këtij urdhri, çdo 6 vjet, sipas pikës 4, neni 62 i ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar.
5. Urdhri bëhet publik në faqen zyrtare të Ministrisë së Arsimit dhe Shkencës.
6. Ngarkohet për zbatimin e këtij urdhri, Agjencia Publike e Akreditimit të Arsimit të Lartë, Këshilli i Akreditimit të Arsimit të Lartë, Drejtoria e Zhvillimit të Arsimit Jopublik, institucioni privat i arsimit të lartë “Shkolla e lartë “Illyria””.
Ky urdhër hyn në fuqi menjëherë.

